[pic] | COMISIA COMUNITĂŢILOR EUROPENE |

Bruxelles, 2.7.2009

COM(2009) 333 final

2009/0096 (COD)

Propunere de

DECIZIE A PARLAMENTULUI EUROPEAN ȘI A CONSILIULUI

de instituire a unui instrument european de microfinanțare pentru ocuparea forței de muncă și incluziune socială (instrumentul de microfinanțare Progress)

{COM(2009) 340 final}{SEC(2009) 907}

EXPUNERE DE MOTIVE

1. CONTEXTUL PROPUNERII

Recesiunea afectează în special populația: în prezent, principalele provocări pentru UE trebuie să fie evitarea ratelor mari ale șomajului, stimularea creării de noi locuri de muncă și crearea condițiilor pentru relansare economică, redresare și creștere durabilă. UE a reacționat prompt la criză prin intermediul Planului european de redresare economică, în care se subliniază necesitatea contracarării efectelor crizei asupra locurilor de muncă. Impactul inițial al planului este deja promițător, iar rețelele de securitate socială își joacă rolul stabilizator. Totuși, întrucât piețele forței de muncă se deteriorează în continuare ca reacție la recesiunea economică, sunt necesare acțiuni suplimentare

Europa nu trebuie doar să contracareze recesiunea, ci să o transforme într-o oportunitate de a crea o economie mai productivă, mai inovatoare, mai calificată și cu emisii reduse de carbon; o economie cu piețe ale forței de muncă deschise și generatoare de incluziune socială, care să ofere o societate mai solidară și echitabilă și locuri de muncă adecvate preocupărilor privind vârsta, egalitatea între femei și bărbați și reconcilierea vieții profesionale cu cea de familie și care să aprecieze și să susțină spiritul antreprenorial[1]. Măsurile necesare pentru combaterea impactului crizei asupra mediului social și asupra ocupării forței de muncă trebuie coordonate cu reformele structurale necesare pentru abordarea provocărilor pe termen lung determinate de globalizare, precum și de schimbările demografice și climatice.

Piețele forței de muncă din Europa se vor schimba radical în urma crizei. Lucrătorii și societățile trebuie să dispună de mijloacele necesare pentru a se adapta cu succes la aceste realități în curs de schimbare: pentru a menține locuri de muncă stabile, a îmbunătăți competențele la toate nivelurile, a reintegra persoanele în câmpul muncii și pentru a favoriza crearea de noi locuri de muncă.

Comunicarea Comisiei intitulată „Stimularea redresării economice europene”[2] a subliniat o serie de elemente destinate sprijinirii statelor membre în elaborarea și punerea în aplicare de politici corespunzătoare și eficiente de ocupare a forței de muncă. Pe această bază, Consiliul European de primăvară și cele trei ateliere consacrate ocupării forței de muncă organizate la Madrid, Stockholm și Praga în aprilie 2009 au definit trei priorități cheie: menținerea nivelului de ocupare a forței de muncă, crearea de locuri de muncă și promovarea mobilității; îmbunătățirea competențelor și satisfacerea necesităților pieței forței de muncă; îmbunătățirea accesului la locuri de muncă. În sfârșit, summitul din 7 mai 2009 privind ocuparea forței de muncă a cuprins un schimb de opinii în privința acestor priorități și a permis găsirea unui numitor comun în ceea ce privește 10 acțiuni[3].

Pe baza acestui efort comun, Comisia a adoptat la 3 iunie o Comunicare privind „Un angajament comun pentru ocuparea forței de muncă”[4], al cărei obiectiv este întărirea cooperării între Uniunea Europeană și statele membre, precum și între partenerii sociali ai UE, în privința acestor trei priorități cheie, cu orientare asupra inițiativelor concrete și susținută prin toate instrumentele comunitare disponibile, în special prin Fondul social european (FSE) și Fondul european de ajustare la globalizare (FEG).

Pentru atenuarea impactului social al crizei, este esențial să se mențină și să se plaseze mai multe persoane pe piața forței de muncă, în special femei, lucrători mai în vârstă și din alte grupuri supuse discriminării, precum și să se prevină șomajul și inactivitatea de lungă durată. Cea mai bună cale de a evita excluderea este ocuparea unui loc de muncă: Europa socială începe cu locurile de muncă – deși, chiar și înainte de criză, mult prea mulți cetățeni ai UE care doreau și puteau să intre pe piața forței de muncă nu au avut acces la un loc de muncă.

2. CONȚINUTUL

În comunicarea din 3 iunie, Comisia a propus un nou instrument UE de microfinanțare pentru ocuparea forței de muncă[5] (instrumentul de microfinanțare Progress), pentru a oferi șomerilor șansa unui nou start și pentru a deschide calea spiritului antreprenorial pentru unele dintre cele mai dezavantajate grupuri din Europa, inclusiv pentru tineri. Acest nou instrument va include noii antreprenori în domeniul de sprijin financiar orientat, în contextul actual al unei oferte reduse de credit. În afară de sprijinul pentru plata dobânzilor, acordat prin FSE, antreprenorii individuali și creatorii de microîntreprinderi vor fi susținuți prin consiliere, formare profesională, ajutor personalizat și consolidare a capacității.

Instrumentul de microfinanțare Progress se va adăuga altor programe comunitare prin oferirea de instrumente de preluare a riscului, precum și de finanțare a debitului și a capitalului propriu. Instrumentul va folosi experiența instituțiilor financiare internaționale, de exemplu cea a grupului BEI (Banca Europeană de Investiții și Fondul European de Investiții). Pe baza unui acord de gestionare comună, instituțiile financiare internaționale vor asigura o capacitate suplimentară prin susținerea furnizorilor bancari și non-bancari de microfinanțare de pe teritoriul Uniunii Europene.

3. SUBSIDIARITATE ȘI PROPORȚIONALITATE

Având în vedere nivelul actual redus de împrumut și scăderea dramatică a împrumuturilor curente (după cum se demonstrează în evaluarea ex-ante care însoțește prezenta propunere), eforturile actuale la nivel comunitar și național trebuie să se întețească pentru creșterea ofertei de microcredite la un nivel suficient și într-un cadru de timp rezonabil pentru a răspunde cererii puternice din partea celor care au nevoie de ele cel mai mult în această perioadă de criză, respectiv șomerii și persoanele vulnerabile care doresc să inițieze sau să dezvolte micro-întreprinderi, inclusiv activități independente, dar nu au acces la credite bancare „comerciale”.

Folosirea resurselor comunitare este adecvată și răspunde Rezoluției Parlamentului European din 24 martie 2009[6]. În plus, un singur instrument va concentra susținerea instituțiilor financiare internaționale. În sfârșit, un instrument pan-european va evita o abordare dispersată, sporind astfel oferta de microfinanțare în toate statele membre.

4. ALEGEREA INSTRUMENTULUI JURIDIC

Comisia propune să se instituie instrumentul de microfinanțare Progress printr-o decizie în care să se definească doar rolurile și responsabilitatea Comisiei și care să nu producă drepturi sau obligații pentru statele membre sau pentru persoanele fizice. Prin urmare, o decizie este instrumentul cel mai bine adaptat pentru atingerea obiectivului dorit.

5. IMPLICAȚIILE BUGETARE

În conformitate cu Acordul interinstituțional din 17 mai 2006[7] între Parlamentul European, Consiliu și Comisie privind disciplina bugetară și buna gestiune financiară, instrumentul urmează să fie instituit printr-o realocare a bugetului existent. În termenii acordului interinstituțional din 2006, PE a adăugat la buget un supliment de 114 milioane EUR[8] pentru programul Progress, sporind astfel bugetul de la 628 800 000 EUR, în propunerea inițială a Comisiei, la 743 250 000 EUR. Această finanțare suplimentară urma să se aplice progresiv în ultimii ani ai programului, respectiv începând din 2009. După examinarea tuturor opțiunilor posibile, finanțarea va proveni din realocarea a 100 de milioane EUR (pe parcursul a patru ani) din programul Progress[9] către noul instrument european de microfinanțare pentru ocuparea forței de muncă și incluziune socială (instrumentul de microfinanțare Progress). Acești 100 de milioane EUR din bugetul existent ar putea cumula 500 de milioane EUR în cadrul unei inițiative comune cu instituțiile financiare internaționale, în special cu grupul BEI.

2009/0096 (COD)

Propunere de

DECIZIE A PARLAMENTULUI EUROPEAN ȘI A CONSILIULUI

de instituire a unui instrument european de microfinanțare pentru ocuparea forței de muncă și incluziune socială (instrumentul de microfinanțare Progress)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 159 alineatul (3),

având în vedere propunerea Comisiei,

având în vedere avizul Comitetului Economic și Social European,

având în vedere avizul Comitetului Regiunilor,

hotărând în conformitate cu procedura prevăzută la articolul 251 din Tratat,

întrucât:

(1) Comunicarea Comisiei „O inițiativă europeană de dezvoltare a microcreditelor în sprijinul creșterii și ocupării forței de muncă”[10] a identificat patru domenii prioritare de acțiune: îmbunătățirea mediului juridic și instituțional în statele membre, schimbarea climatului în favoarea ocupării forței de muncă și a antreprenoriatului, promovarea celor mai bune practici și asigurarea de capital financiar suplimentar pentru instituțiile de microfinanțare. Ca prim pas în punerea în aplicare a acestei agende, Comisia și Banca Europeană de Investiții (BIE) au creat în 2008 JASMINE, care oferă consiliere pentru instituțiile financiare nebancare de microcreditare și o fereastră de finanțare în valoare globală de 20 de milioane EUR oferiți de BEI.

(2) Parlamentul European, prin rezoluția sa din 24 martie 2009, a cerut Comisiei să își întețească eforturile de dezvoltare a microcreditelor în sprijinul creșterii și ocupării forței de muncă și a oferit un supliment de 4 milioane EUR pentru o acțiune pilot care urmează a fi pusă în aplicare în cadrul JASMINE. De asemenea, Parlamentul European a cerut Comisiei să cofinanțeze proiecte de microcreditare în special pentru grupuri țintă dezavantajate.

(3) Trebuie să se întețească eforturile comunitare și naționale curente pentru sporirea ofertei de microcredite la un nivel suficient și într-un cadru de timp rezonabil pentru a răspunde cererii puternice din partea celor care au nevoie de ele cel mai mult în această perioadă de criză, respectiv șomerii sau persoanele vulnerabile, inclusiv tinerii care doresc să inițieze sau să dezvolte o microîntreprindere, inclusiv o activitate independentă, dar nu au acces la credit.

(4) Comunicarea Comisiei „Un angajament comun pentru ocuparea forței de muncă”[11] a subliniat necesitatea de a se oferi o nouă șansă șomerilor și de a se deschide calea către antreprenoriat pentru unele dintre cele mai dezavantajate grupuri ale Europei, inclusiv pentru tineri. În plus față de instrumentele existente, sunt necesare acțiuni specifice de întărire a coeziunii economice și sociale prin consolidarea activităților întreprinse de Banca Europeană de Investiții și Fondul European de Investiții, precum și de alte instituții financiare internaționale, fără a se aduce atingere activităților statelor membre. Prin urmare, Comisia a anunțat că propune un nou instrument EU de microfinanțare pentru a extinde domeniul microfinanțării la anumite grupuri care prezintă un risc special și pentru a susține în continuare dezvoltarea antreprenoriatului, economia socială și microîntreprinderile.

(5) Folosirea resurselor comunitare este adecvată și răspunde Rezoluției Parlamentului European din martie 2009. În plus, un instrument unic pan-european va concentra susținerea instituțiilor financiare internaționale și va evita o abordare dispersată, sporind astfel oferta de microfinanțare în toate statele membre. Pentru a profita de experiența instituțiilor financiare internaționale, în special de cea a Băncii Europene de Investiții și a Fondului European de Investiții, instrumentul de microfinanțare Progress va fi instituit pe baza unei gestiuni comune.

(6) Acțiunile finanțate prin intermediul instrumentului ar trebui să fie coerente și compatibile cu celelalte politici comunitare și să respecte prevederile Tratatului și cele ale actelor adoptate în conformitate cu acesta. Activitățile instrumentului ar trebui să fie complementare cu celelalte intervenții comunitare, în special cu instrumentele financiare PCI, JASMINE și Fondul Social European.

(7) În sensul prezentei decizii, „microfinanțare” înseamnă microcreditare și preluare a riscului. Recomandarea Comisiei 2003/361/CE din 6 mai 2003 privind definiția microîntreprinderilor și a întreprinderilor mici și mijlocii[12] definește „microcreditul” drept un împrumut în valoare mai mică de 25 000 EUR și „microîntreprinderea” drept o întreprindere care angajează mai puțin de 10 persoane, inclusiv activitățile independente, și a cărei cifră de afaceri și/sau bilanț anual total nu depășește 2 milioane EUR, definiții adecvate în sensul prezentei decizii;

DECID:

Articolul 1 Instituire

1. Se instituie un instrument european de microfinanțare pentru ocuparea forței de muncă și incluziune socială denumit instrumentul de microfinanțare Progress (denumit în continuare „instrumentul”).

Articolul 2 Obiectiv

1. Instrumentul va asigura resurse comunitare pentru extinderea accesului la microcredite pentru:

1. persoanele care și-au pierdut sau riscă să își piardă locul de muncă și doresc să inițieze propria microîntreprindere, inclusiv activitate independentă;

2. persoanele dezavantajate, inclusiv tinerii, care doresc să inițieze sau să continue dezvoltarea propriei microîntreprinderi, inclusiv activitate independentă;

3. microîntreprinderile din economia socială care angajează persoane care și-au pierdut locul de muncă sau care angajează persoane dezavantajate, inclusiv tineri.

Articolul 3 Buget

1. Contribuția financiară de la bugetul comunitar pentru instrument pe perioada 1 ianuarie 2010 – 31 decembrie 2013 este de 100 de milioane EUR.

2. Creditele anuale se aprobă de către autoritatea bugetară în limitele cadrului financiar.

3. Bugetul total pentru măsurile de susținere menționate la articolul 4 alineatul (1) litera (d) nu depășește 1% din bugetul instrumentului stabilit la alineatul (1).

4. Contribuția financiară acoperă costul întreg al instrumentului, inclusiv comisioanele de gestionare pentru instituțiile financiare internaționale menționate la articolul 5 alineatul (2) care gestionează contribuția comunitară, precum și orice alte costuri eligibile.

Articolul 4 Acțiuni eligibile și beneficiari

1. Instrumentul se pune în aplicare prin intermediul următoarelor tipuri de acțiuni, după caz:

4. garanții și instrumente de preluare a riscului;

5. instrumente de capitaluri proprii;

6. instrumente de debit;

7. măsuri de sprijin, de exemplu activități de comunicare, monitorizare, control, auditare și evaluare, direct necesare pentru punerea în aplicare eficace și eficientă a prezentei decizii și pentru atingerea obiectivelor acesteia.

2. Instrumentul este deschis organismelor publice și private instituite în statele membre care furnizează microfinanțare persoanelor și microîntreprinderilor din statele membre.

Articolul 5 Gestionare

1. Comisia gestionează instrumentul în conformitate cu Regulamentul (CE, Euratom) nr. 1605/2002 al Consiliului.

2. Pentru a pune în aplicare acțiunile menționate la articolul 4 alineatul (1), cu excepția măsurilor de susținere menționate la litera (d) a articolului 4 alineatul (1), Comisia încheie acorduri cu instituțiile financiare internaționale, mai ales cu Banca Europeană de Investiții (BEI) și Fondul European de Investiții (FEI), în conformitate cu articolul 53d din Regulamentul (CE, Euratom) nr. 1605/2002 al Consiliului și articolul 43 din Regulamentul (CE, Euratom) nr. 2342/2002 al Comisiei. Aceste acorduri conțin prevederi detaliate pentru punerea în aplicare a sarcinilor încredințate, inclusiv necesitatea de asigurare a adiționalității cu sistemele naționale.

3. Încasările instituțiilor financiare internaționale, inclusiv dividendele și rambursările, menționate la alineatul (2), pot fi reinvestite de către acestea în acțiuni menționate la articolul 4 alineatul (1) literele (a), (b) și (c) pentru o perioadă de șase ani de la data de intrare în funcțiune a instrumentului. La încetarea activității instrumentului, suma restantă datorată Comunităților Europene se restituie la bugetul general al Comunităților Europene.

4. Instituțiile financiare internaționale menționate la alineatul (2) al prezentului articol încheie acorduri scrise cu furnizorii publici și privați de microfinanțare menționați la articolul 4 alineatul (2) în care stipulează obligațiile acestora de a folosi resursele disponibilizate prin instrument în conformitate cu obiectivele stabilite la articolul 2 și de a furniza informații pentru elaborarea rapoartelor anuale menționate la articolul 8 alineatul (1).

5. Bugetul pentru măsurile de susținere menționate la articolul 4 alineatul (1) litera (d) se gestionează de către Comisie.

Articolul 6 Conformitate

Ac țiunile finanțate prin instrument se conformează dispozițiilor tratatului și actelor adoptate în temeiul acestuia.

Articolul 7 Protejarea intereselor financiare comunitare

1. Comisia se asigură că, atunci când se implementează acțiuni finanțate în temeiul prezentei decizii, interesele financiare ale Comunității sunt protejate prin aplicarea de măsuri de prevenire a fraudelor, a corupției și a oricăror alte activități ilegale, prin controale efective și prin recuperarea sumelor plătite în mod necuvenit, precum și, în cazul în care se constată nereguli, prin sancțiuni efective, proporționale și cu efect de descurajare, în conformitate cu Regulamentul (CE, Euratom) nr. 2988/95 al Consiliului[13], cu Regulamentul (CE, Euratom) nr. 2185/96 al Consiliului[14] și cu Regulamentul (CE) nr. 1073/1999 al Parlamentului European și al Consiliului[15].

2. Pentru acțiunile comunitare finanțate în temeiul prezentei decizii, OLAF este împuternicit să întreprindă investigații în temeiul Regulamentului (CE, Euratom) nr. 2988/95 și al Regulamentului (Euratom, CE) nr. 2185/96, care se aplică oricărei încălcări a unei dispoziții din legislația comunitară, inclusiv încălcări ale unor obligații contractuale prevăzute în cadrul instrumentului, care rezultă dintr-o acțiune sau omisiune a unui agent economic, care are sau ar putea avea drept consecință prejudicierea bugetului general al Uniunii Europene sau a bugetelor coordonate de aceasta, printr-o cheltuială nejustificată.

3. Toate măsurile de punere în aplicare care rezultă din prezenta decizie prevăd o trimitere la alineatele mai sus menționate și prevăd, în mod special, dispoziții referitoare la supravegherea și controlul financiar exercitat de Comisie sau de orice reprezentant autorizat de aceasta, precum și la audituri executate de Curtea de Conturi Europeană, audituri la fața locului, după caz.

Articolul 8 Raport anual

1. Comisia primește rapoarte anuale de punere în aplicare din partea instituțiilor financiare internaționale menționate la articolul 5 alineatul (2), în care se stipulează, pentru activitățile susținute, punerea în aplicare financiară, distribuirea fondurilor pe sectoare și tipuri de beneficiari, cererile depuse, contractele încheiate, acțiunile finanțate, rezultatele și, după caz, impactul.

2. Începând din 2011, Comisia prezintă Parlamentului European și Consiliului în fiecare an, înainte de 31 decembrie un raport anual cantitativ și calitativ privind activitățile desfășurate în temeiul prezentei decizii în decursul anului precedent. Raportul anual se bazează pe rapoartele de punere în aplicare menționate la alineatul (1), se concentrează în principal pe rezultatele obținute și conține, în mod special, informații referitoare la cererile depuse, contractele încheiate, acțiunile finanțate, inclusiv complementaritatea acestora din urmă cu alte intervenții ale Comunității, în special cu FSE.

3. Raportul se transmite, spre informare, Comitetului Economic și Social European și Comitetului Regiunilor.

Articolul 9 Evaluare

1. Comisia realizează evaluări interimare și finale la propria inițiativă și în strânsă cooperare cu instituțiile financiare internaționale menționate la articolul 5 alineatul (2). Evaluarea interimară se încheie la patru ani după intrarea în funcțiune a instrumentului, iar evaluarea finală se încheie cel târziu la un an după sfârșitul mandatului (mandatelor) încredințate instituțiilor financiare internaționale menționate la articolul 5 alineatul (2). Evaluarea finală examinează, în mod special, măsura în care instrumentul, în întregul său, și-a îndeplinit obiectivele.

2. Rezultatele evaluării se transmit, spre informare, Parlamentului European, Consiliului, Comitetului Economic și Social European și Comitetului Regiunilor.

Articolul 10 Intrare în vigoare

Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene .

Adoptată la Bruxelles,

Pentru Parlamentul European Pentru Consiliu

Președintele Președintele

FI ȘĂ FINANCIARĂ LEGISLATIVĂ

1. DENUMIREA PROPUNERII

Instrumentul de microfinanțare Progress

2. CADRU ABM / ABB (gestionarea/stabilirea bugetului pe activită țI)

Domeniul (domeniile) de politică în cauză și activitatea (activitățile) asociată (asociate):

OCUPAREA FORȚEI DE MUNCĂ, AFACERI SOCIALE ȘI EGALITATE DE ȘANSE

ABB 04 04 Ocuparea forței de muncă, solidaritate socială și egalitate între femei și bărbați

3. LINII BUGETARE

3.1. Linii bugetare:

Noi linii bugetare

04 04 13 Instrument de microfinanțare Progress

04 01 04 11 Instrument de microfinanțare Progress – cheltuieli administrative

3.2. Durata ac țiunii și a implicațiilor financiare:

01/01/2010 – 31/12/2013

3.3. Caracteristici bugetare ( se adaugă rânduri, dacă este cazul ):

Linie bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

04 04 13 | Neobligatorii | Diferențiate | DA | NU | NU | Nr. 1a |

04 01 04 11 | Neobligatorii | Nediferențiate | DA | NU | NU | Nr. 1a |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 2 zecimale)

Natura cheltuielii | Secțiunea nr. | 2010 | 2011 | 2012 | 2013 | > 2013 | Total |

Cheltuieli operaționale[16] |

Credite de angajament (CA) | 8.1 | a | 24,75 | 24,75 | 24,75 | 24,75 | 99,00 |

Credite de plată (CP) | b | 9,00 | 16,00 | 20,00 | 20,00 | 34,00 | 99,00 |

Cheltuieli administrative incluse în suma de referință[17] |

Asistență tehnică și administrativă – ATA (CND) | 8.2.4 | c | 0,25 | 0,25 | 0,25 | 0,25 | 1,00 |

SUMA TOTALĂ DE REFERINȚĂ |

Credite de angajament | a+c | 25,00 | 25,00 | 25,00 | 25,00 | 100,00 |

Credite de plată | b+c | 9,25 | 16,25 | 20,25 | 20,25 | 34,00 | 100,00 |

Cheltuieli administrative neincluse în suma de referință[18] |

Resurse umane și cheltuieli conexe (CND) | 8.2.5 | d | 0,25 | 0,25 | 0,25 | 0,25 | 1,00 |

Costuri administrative, altele decât resursele umane și costurile conexe, neincluse în suma de referință (CND) | 8.2.6 | e |

Costul financiar indicativ total al acțiunii

TOTAL CA, inclusiv costul resurselor umane | a+c+d+e | 25,25 | 25,25 | 25,25 | 25,25 | 101,00 |

TOTAL PA, inclusiv costul resurselor umane | b+c+d+e | 9,50 | 16,50 | 20,50 | 20,50 | 34,00 | 101,00 |

Detalii privind cofinanțarea

În cazul în care propunerea prevede o cofinanțare din partea statelor membre sau a altor organisme (a se specifica), este necesar să se furnizeze o estimare a nivelului cofinanțării în tabelul de mai jos (se pot adăuga rânduri suplimentare în cazul în care se prevede participarea mai multor organisme la cofinanțare):

milioane EUR (cu 3 zecimale)

Organism cofinanțator | 2010 | 2011 | 2012 | 2013 | Total |

…………………… | f |

TOTAL CA, inclusiv cofinanțare | a+c+d+e+f | 25,25 | 25,25 | 25,25 | 25,25 | 101,00 |

4.1.2. Compatibilitatea cu programarea financiară

X Propunerea este compatibilă cu programarea financiară existentă.

Propunerea este legată de propunerea unei revizuiri a valorii financiare a programului Progress, redusă cu 100 de milioane EUR care urmează să fie alocați instrumentului de microfinanțare.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[19] (referitoare la instrumentul de flexibilitate sau la revizuirea perspectivelor financiare).

4.1.3. Implica țiile financiare asupra veniturilor

X Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

NB: toate precizările și observațiile privind metoda de calcul al efectului asupra veniturilor trebuie incluse într-o anexă separată.

milioane EUR (cu o zecimală)

Anterior acțiunii [Anul n-1] | Situația după acțiune |

Număr total de resurse umane | 3 | 3 | 3 | 3 |

5. CARACTERISTICI ȘI OBIECTIVE

În expunerea de motive se solicită precizări privind contextul propunerii. Prezenta secțiune a fișei financiare legislative trebuie să conțină următoarele informații suplimentare:

5.1. Obiective de îndeplinit pe termen scurt sau lung

În contextul crizei economice, instrumentul de microfinanțare Progress are menirea de a oferi o nouă șansă șomerilor și de a oferi ocazia antreprenoriatului unora dintre cele mai dezavantajate grupuri ale Europei.

Criza economică face să fie necesare acțiuni imediate de ajutorare a celor care și-au pierdut locurile de muncă sau sunt expuși excluziunii sociale și doresc să inițieze propria întreprindere sau să continue dezvoltarea acesteia. Combinația de reducere generală a posibilităților de creditare cu statutul de proaspăt șomer face ca multe persoane care, în alte condiții ar iniția o activitate independentă sau o microîntreprindere să nu poată să facă acest lucru. Mai mult, grupul țintă al „tipului de beneficiari FSE[21]” are acces insuficient la microcreditare, deoarece, mai ales băncile importante, consideră că acest grup este prea riscant și costisitor (din cauza valorilor relativ mici ale împrumuturilor).

5.2. Valoarea adăugată a implicării comunitare, coeren ța propunerii cu alte instrumente financiare și eventuala sinergie

Comisia a recunoscut rolul important pe care îl poate juca microcreditarea în comunicarea sa din 2007. Comunicarea arată că adoptarea microcreditelor s-a situat mult sub cererea potențială din cauza profilului de risc relativ ridicat, a costurilor tranzacțiilor și a lipsei de intermediari în anumite state membre.

Principalul instrument la nivel comunitar disponibil în prezent pentru finanțarea înființării și dezvoltării micilor întreprinderi este Programul-cadru pentru competitivitate și inovație (PCI). Instrumentul de garantare pentru microcredite a IMM-urilor, inclus în program, furnizează garanții de împrumut care oferă instituțiilor de microfinanțare bancare și nebancare, de exemplu MicroBank din Spania și organizația ADIE din Franța, posibilitatea de a disponibiliza un debit financiar mai mare pentru microîntreprinderi prin reducerea expunerii lor la risc. Instrumentul include cogaranții, contragaranții și garanții directe pentru intermediarii financiari, legate de împrumuturi de până la 25 000 EUR către microîntreprinderi cu mai puțin de 10 angajați, în special către antreprenori care inițiază o nouă întreprindere.

Atât FSE, cât și FGE, prevăd posibilitatea ca statele membre să utilizeze fondurile pentru microcreditare, dar această opțiune nu a fost folosită de către statele membre. Având în vedere necesitatea urgentă a unei reacții la criza actuală, inițiativele de creștere a sensibilizării în vederea extinderii utilizării acestor facilități ar fi prea lente.

JASMINE este o inițiativă comună a Comisiei și a Grupului BEI pentru dezvoltarea sectorului furnizorilor de microcredite. Aceasta conține un instrument de asistență tehnică pentru întărirea capacităților, finanțat de către Comisie, și un instrument de cofinanțare susținut de către BEI (20 de milioane EUR). Instrumentul JASMINE este gestionat de FEI.

Pentru promovarea dezvoltării microcreditării în Europa, Parlamentul European a adoptat o acțiune pregătitoare cu un buget de 4 milioane EUR pentru 2009, în special pentru dezvoltarea unui fond de capital inițial pentru instituțiile nebancare. Această acțiune se pune în aplicare în prezent în cadrul JASMINE.

Instrumentul de microfinanțare Progress va injecta bani (100 milioane EUR în 4 ani) în structurile de microfinanțare prin intermediul instituțiilor financiare internaționale, îmbunătățind astfel accesul la microcredite pentru cei care nu sunt considerați solvabili în mod normal.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

Se adaugă un obiectiv suplimentar specific la activitatea ABB 04 04 – Ocuparea forței de muncă, solidaritate socială și egalitate între femei și bărbați:

asigurarea de asistență pentru șomeri și persoane dezavantajate, inclusiv tineri, care doresc să inițieze sau să dezvolte propria întreprindere.

Doi indicatori vor ajuta la măsurarea realizărilor:

- Volumul creditului

- Numărul de beneficiari de împrumuturi

5.4. Modalită ți de punere în aplicare (cu titlu indicativ)

Indicați mai jos modalitatea (modalitățile)[22] de punere în aplicare aleasă (alese).

ٱ Gestionare centralizată

ٱ Direct de către Comisie

ٱ Indirect, prin delegare către:

ٱ Agenții executive

ٱ Organisme instituite de Comunități, prevăzute la articolul 185 din regulamentul financiar

ٱ Organisme publice naționale/organisme cu misiune de serviciu public

ٱ Gestionare repartizată sau descentralizată

ٱ Cu state membre

ٱ Cu țări terțe

X Gestionare în comun cu organizații internaționale (de precizat)

Mandate care urmează a fi semnate de către Comisie cu instituții financiare internaționale cum ar fi BEI/FEI.

6. MONITORIZARE ȘI EVALUARE

6.1. Sistem de monitorizare

Începând din 2011, Comisia prezintă Parlamentului European și Consiliului în fiecare an înainte de 31 decembrie un raport anual cantitativ și calitativ privind activitățile desfășurate în decursul anului precedent. Rapoartele anuale se bazează pe rapoartele de punere în aplicare primite de la instituțiile financiare internaționale care examinează activitățile susținute din punct de vedere al punerii în aplicare financiare, al cererilor depuse, al contractelor încheiate, al acțiunilor finanțate, al rezultatelor și, după caz, al impactului.

6.2. Evaluare

6.2.1. Evaluare ex-ante

Se atașează o evaluare ex-ante la propunerea pentru un instrument de microfinanțare Progress. Aceasta a fost efectuată de către Comisie și conține informații cu privire la necesitățile care trebuie satisfăcute, obiectivele care trebuie să fie atinse, riscurile legate de propunere și scenariile alternative.

6.2.2. Măsuri luate în urma unei evaluări interimare/ex-post (lec ții învățate din experiențe anterioare similare)

Evaluarea ex-ante trece în revistă inițiativele comunitare existente în ceea ce privește microcreditarea, de exemplu Jasmine și programul PCI.

Propunerea pentru un instrument de microfinanțare Progress se află în sinergie cu acțiunile existente și îmbunătățește substanțial atât eficiența, cât și probabilitatea de succes a acestor acțiuni.

6.2.3. Condi țiile și frecvența evaluărilor viitoare

Instrumentul de microfinanțare Progress este supus la evaluări interimare și finale. Aceste evaluări examinează probleme cum ar fi relevanța, coerența și sinergiile, eficacitatea, eficiența, durabilitatea, utilitatea și, atunci când este posibil și adecvat, distribuirea fondurilor pe sectoare și tipuri de beneficiari. Evaluarea finală examinează, în plus, măsura în care instrumentul de microfinanțare Progress, în întregul său, și-a îndeplinit obiectivele.

Evaluarea interimară se încheie la patru ani după intrarea în funcțiune a instrumentului, iar evaluarea finală se încheie cel târziu la un an după sfârșitul mandatului (mandatelor) încredințate instituțiilor financiare internaționale.

7. Măsuri antifraudă

Comisia are obligația de a se asigura că, la punerea în aplicare a acțiunilor finanțate în temeiul prezentei decizii, interesele financiare ale Comunității sunt protejate prin aplicarea de măsuri preventive împotriva fraudei, corupției și oricăror alte activități ilegale, prin control efectiv și prin recuperarea sumelor plătite în mod necuvenit și, în eventualitatea descoperirii unor nereguli, prin sancțiuni efective, proporționale și descurajatoare, în conformitate cu Regulamentele (CE, Euratom) nr. 2988/95 și (CE, Euratom) nr. 2185/96 ale Consiliului și cu Regulamentul (CE) nr. 1073/1999 al Parlamentului European și al Consiliului.

În contextul acțiunilor comunitare finanțate în temeiul prezentei decizii, o abatere, în conformitate cu dispozițiile articolului 1 alineatul (2) din Regulamentul (CE, Euratom) nr. 2988/95 înseamnă orice încălcare a unei dispoziții de drept comunitar sau orice încălcare a unei obligații contractuale, ca urmare a unei acțiuni sau omisiuni a unui operator economic, care poate sau ar putea prejudicia bugetul general al Comunităților sau bugetele gestionate de acestea, prin cheltuieli nejustificate.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

Credite de angajament în milioane EUR (cu 1 zecimală)

Acțiunea 1… | Punerea în aplicare a instrumentului prin intermediul mandatelor către instituții financiare internaționale |

2010 | 2011 | 2012 | 2013 |

Funcționari sau agenți temporari[24] (XX 01 01) | A*/AD | 1 | 1 | 1 | 1 |

B*, C*/AST |

Personal finanțat[25] prin articolul XX 01 02 | 2 | 2 | 2 | 2 |

Alte tipuri de personal[26] finanțat prin articolul XX 01 04/05 |

TOTAL | 3 | 3 | 3 | 3 |

8.2.2. Descrierea sarcinilor care decurg din ac țiune

Principalele sarcini pentru punerea în aplicare a acțiunii sunt:

- negocierea mandatelor cu instituțiile financiare internaționale

- revizuirea și aprobarea tranzacțiilor

- monitorizarea punerii în aplicare a programului

- realizarea unui raport anual de punere în aplicare

- examinarea sinergiilor din interiorul instrumentului de microfinanțare Progress și cu alte programe comunitare complementare, în special cu Fondul Social European

8.2.3. Originea resurselor umane (statutare)

(În cazul în care se indică mai multe origini, vă rugăm să indicați numărul posturilor corespunzătoare fiecăreia dintre acestea)

( Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

X Post care urmează să fie redistribuit pe baza resurselor existente în cadrul serviciului în cauză (redistribuire internă)

( Posturi necesare pentru anul 2010, dar care nu sunt prevăzute în cadrul SPA/PPB pentru anul în cauză

Necesarul de resurse umane și administrative va fi acoperit prin alocarea care poate fi acordată direcției generale coordonatoare în cadrul procedurii anuale de alocare, în funcție de constrângerile bugetare.

8.2.4. Alte cheltuieli administrative incluse în suma de referin ță ( XX 01 04/05 – Cheltuieli de gestiune administrativă)

milioane EUR (cu 3 zecimale)

Linie bugetară 04 01 04 11 | 2010 | 2011 | 2012 | 2013 | TOTAL |

Alte tipuri de asistență tehnică și administrativă |

- intra muros |

- extra muros |

Total Asistență tehnică și administrativă | 0,250 | 0,250 | 0,250 | 0,250 | 1,000 |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | 2010 | 2011 | 2012 | 2013 | Total |

Funcționari și agenți temporari (XX 01 01) | 0,122 | 0,122 | 0,122 | 0,122 | 0,488 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) | 0,128 | 0,128 | 0,128 | 0,128 | 0,512 |

Costul total al resurselor umane și costuri conexe (NEincluse în suma de referință) | 0,250 | 0,250 | 0,250 | 0,250 | 1,000 |

Calcul – Funcționari și agenți temporari

Se face trimitere la punctul 8.2.1. dacă este cazul

1 * 122.000 = 122 000 pe an

Calcul - Personal finanțat prin articolul XX 01 02

Se face trimitere la punctul 8.2.1. dacă este cazul

2 * 64 000 = 128 000 pe an

8.2.6. Alte cheltuieli administrative neincluse în suma de referință milioane EUR (cu 3 zecimale) |

2010 | 2011 | 2012 | 2013 | TOTAL |

XX 01 02 11 01 – Misiuni |

XX 01 02 11 02 – Reuniuni și conferințe |

XX 01 02 11 03 - Comitete[28] |

XX 01 02 11 04 – Studii și consultări |

XX 01 02 11 05 - Sisteme de informații |

2 Total Alte cheltuieli de gestiune (XX 01 02 11) |

3. Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (NEincluse în suma de referință) |

Calcul - Alte cheltuieli administrative ne incluse în suma de referință

[1] Comunicarea Comisiei „Gândiți mai întâi la scară mică”, un „Small Business Act” pentru Europa, COM(2008)394 final, 25.6.2008

[2] COM(2009) 114, 4.3.2009.

[3] A se vedea site-ul web: http://ec.europa.eu/social/main.jsp?catId=103&langId=en&eventsId=173&furtherEvents=yes

[4] COM(2009) 257, 3.6.2009.

[5] COM(2009) 257, 3.6.2009.

[6] P6_TA-PROV(2009)0166

[7] (2006/C 139/01)

[8] 100 milioane de euro la prețurile din 2004.

[9] Decizia nr. 1672/2006/CE a Parlamentului European și a Consiliului din 24 octombrie 2006 de stabilire a Programului comunitar pentru ocuparea forței de muncă și solidaritate socială – Progress (JO L 315, 15.11.2006, p. 1).

[10] COM(2007) 708.

[11] COM(2009) 257, 3.6.2009.

[12] JO L 124, 20.5.2003, p. 36.

[13] JO L 312, 23.12.1995, p. 1.

[14] JO L 292, 15.11.1996, p. 2.

[15] JO L 136, 31.5.1999, p. 1.

[16] Cheltuieli care nu intră sub incidența capitolului xx 01 din titlul xx în cauză.

[17] Cheltuieli care intră sub incidența articolului xx 01 04 din titlul xx.

[18] Cheltuieli care intră sub incidența capitolului xx 01, cu excepția articolelor xx 01 04 și xx 01 05.

[19] A se vedea punctele 19 și 24 din Acordul interinstituțional.

[20] Dacă este necesar, și anume în cazul în care durata acțiunii depășește 6 ani, se adaugă coloane suplimentare.

[21] În special cei considerați „nebancabili”, respectiv cei care nu au acces la sistemele normale de creditare; tineri sau persoane care trăiesc în circumstanțe de incertitudine financiară (mame singure, persoane cu handicap, migranți, lucrători concediați).

[22] Dacă se indică mai multe modalități, se furnizează detalii suplimentare în secțiunea „Observații” a prezentului punct.

[23] Conform descrierii din partea 5.3.

[24] Ale căror costuri NU sunt acoperite de suma de referință.

[25] Ale căror costuri NU sunt acoperite de suma de referință.

[26] Ale căror costuri sunt incluse în suma de referință.

[27] Este necesar să se facă trimitere la fișa financiară legislativă specifică agenției (agențiilor) executive în cauză.

[28] Se indică tipul de comitet și grupul de care aparține.